钦定古今图书集成/理学汇编/字学典/第100卷 > 王绍宗
## 钦定古今图书集成/理学汇编/字学典/第100卷 > 王绍宗

按《唐书》本传：“王绍宗，字承烈，江都人。少贫侠，嗜学，工
草隶。客居僧坊写书，取佣自给，凡三十年，佣足给一
月即止，不取赢。武后召擢太子文学，累进秘书少监。
绍宗雅修饰，当时公卿莫不慕悦其风。”

按《书断》：王绍宗清鉴远识，才高书古，祖述子敬，钦羡
柬之。其中年小真书，体象尤异，沈邃坚密，虽华不逮
陆，而古乃齐之。其行草及章草次于真。曾谓所亲曰：
“自恨不能专有功。”褚虽已过陆，犹未及承烈，隶行、章
草入能。